อคะ ตอนนี้หนูมี 2 อาการที่อยากจะปรึกษาคุณค่ะ1. หนูรู้สึกว่าหนูไม่ค่อยมีความรู้สึกปวดปัสสาวะเลยค่ะ คือเหมือนกับว่าเวลาปวดปัสสาวะก็จะรู้สึกเฉยๆ ไม่ได้รู้สึกปวดปัสสาวะเหมือนปกตินะคะแต่มันก็สามารถรับรู้เองได้ค่ะว่าปวด แล้วปัสาวะหนูก็สีปกติค่ะคุณ อาการอย่างนี้คุณคิดว่าอย่างไรคะ2. ระยะนี้หนูมีอาการเหมือนท้องด้านซ้ายจะบวมๆค่ะ แล้วก็ขับถ่ายไม่ค่อยดีค่ะ แต่หนูก็พยายามดื่มน้ำเปล่าและน้ำผลไม้นะคะ แล้วก็ทานผักผลไม้ด้วยค่ะ บางทีท้องก็ยุบเป็นปกติ แต่บางทีพอขับถ่ายเสร็จแล้วท้องก็ยังบวมเหมือนเดิมค่ะ แล้วก็ล่าสุดที่หนูขับถ่านเหมือนจะขับถ่่ายเป็นน้ำ และก้อนเล็กๆนิ่มๆค่ะ
สวัสดีค่ะ จากที่สอบถาม หากยังรู้สึกปวด และปัสสาวะได้ปกติ ยังถือว่าปกตินะคะหากท้องด้านซ้ายคลำได้ก้อน แนะนำไปพบแพทย์เพื่อตรวจดูอาการนะคะ แต่หากคลำไม่ได้ก้อนที่ชัดเจน แนะนำให้รอดูอาการก่อนนะคะหากการขับถ่ายเป็นลักษณะท้องผูก สลับท้องเสีย คลำไม่ได้ก้อนที่ท้อง ไม่มีประวัติน้ำหนักลด อาจเป็นกลุ่มโรคลำไส้แปรปรวนนะคะ ซึ่งอาการมักสัมพันธ์กับความเครียด การรับประทานอาหาร บางคนจะมีประวัติครอบครัวมีอาการนี้เช่นกันแนะนำให้ปรับเปลี่ยนพฤติกรรมดังนี้ : หากช่วงที่เป็นช่วงท้องผูก ให้รับประทานอาหารที่มีกากใยเพิ่มขึ้น ส่วนช่วงที่มีอาการท้องเสีย ปรับลดอาหารที่มีกากใยมาก, ดื่มน้ำเปล่าให้เพียงพอ, ออกกำลังกายสม่ำเสมอนะคะหากมีอาการมากจนรบกวนการใช้ชีวิตประจำวัน แนะนำให้ไปพบแพทย์เพื่อตรวจดูอาการอีกทีนะคะ